钦定古今图书集成/历象汇编/历法典/第120卷 > 《算法统宗八》 > 少广章第四下
## 钦定古今图书集成/历象汇编/历法典/第120卷 > 《算法统宗八》 > 少广章第四下

分田截积法下

原有直田一坵，今从东北角截句股形积三十八步
七分二釐，其股数与句数相同，问该田若干？

答曰：“东北角各八步八分。”

法曰：置截积三十八步七分二釐，倍得七十七步四
分四釐为实。以开平方法除之，得截东北角各八步
八分。合问若还原，以句股自乘，折半，即得。

梯田截积歌

梯田截积细端详，倍积阔差乘最良，却用原长为法
则，归除乘数实之行。若截大头田积步，大阔自乘减
实当。若截小头田积步，小阔自乘，并实傍，俱用开方
为截阔。两广并来折半强，折半数来为法则，法除截
积便知长。

今有梯田，长九十步，西广二十步，北广三十八步。今